| Omano Sultonatasarab. سلطنة عُمان*Salṭanat ʿUmān*
 |
| --- |
| 

|  |  |
| --- | --- |
| Omano vėliava | Omano herbas |
| Vėliava | Herbas |

 |
| Omanas žemėlapyje |
| **Valstybinė kalba** | arabų |
| **Sostinė** | Maskatas |
| **Didžiausias miestas** | Maskatas |
| **Valstybės vadovai** | Haitham bin Tariq Al SaidSultonas |
| **Plotas**  – Iš viso   – % vandens |   309 500 km2 (70) 0 % |
| **Gyventojų**   – 2018  – Tankis |  4 829 473 (125)15 žm./km2 (177) |
| **BVP**  – Iš viso  – BVP gyventojui | 202062,305 mlrd. $ (75)14 423 $ (49) |
| **Valiuta** | Omano rialas (OMR) |
| **Laiko juosta** – Vasaros laikas | UTC+4 netaikomas |
| **Nepriklausomybė** nuo Portugalijosnuo Jungtinės Karalystės |   1650 m.1971 m. |
| **Interneto kodas** | .om |
| **Šalies tel. kodas** | 968 |

**Omanas** (arab. عُمَان‎ *ʿUmān*), oficialiai **Omano Sultonatas** (arab. سلْطنةُ عُمان‎ *Salṭanat(u) ʻUmān*) – valstybė pietvakarinėje Azijos dalyje, Artimuosiuose Rytuose. Ribojasi su Jungtiniais Arabų Emyratais šiaurės vakaruose, Saudo Arabija vakaruose, Jemenu pietvakariuose, taip pat su Arabijos jūra pietuose ir rytuose bei Persijos įlanka šiaurės rytuose.

Istorija
--------

|  |
| --- |
| **Omano istorija** |
| Maganas |
| Omano imamatai: |
| Pirmasis > Antrasis > Trečiasis |
| Svetimšalių valdymas: |
| *Bujidai* > *Kermano sultonatas* |
| Nabhani dinastija |
| *Portugalai*, *Osmanai* |
| Omano imperija: |
| Jarubidai (1624-1719) > Al Saidai |
| Omanas ir Maskatas, Sutartinis Omanas, Imamatas (1913-57) |
| Omanas, JAE |

*Pagrindinis straipsnis: Omano istorija*

Omano pakrantėse jau IV tūkstantmetyje buvo uostų. Jie buvo seniausiųjų civilizacijų, egzistavusių Tigro, Nilo, Eufrato ir Indo baseinuose, prekybos tarpininkai.

VII a. viduryje kraštas atiteko arabų Kalifatui. Įsigalėjo islamas.

750 m. Abasidams nuvertus Kalifatą valdžiusius Omejadus, Omanas tapo imamų valdoma nepriklausoma valstybe − imamatu. Viduriniais amžiais Omano uostai išlaikė savo reikšmę.

Iki 1515 m. beveik visą Omano pakrantę užgrobė portugalai.

1650 m. imamo *Abu Jaribo* kariuomenė išvadavo šalį, užėmė Ormūzo sąsiaurį ir kai kurias Persijos įlankos salas, dalį Persijos pietryčių pakrantės.

XVII a. šeštajame dešimtmetyje Omano imamai pajungė Zanzibarą ir dalį Rytų Afrikos pakrantės.

1792 m. nuo Omano imamato atsiskyrusiose Omano įlankos pakrantėse susikūrė *Maskato sultonatas*. XVIII a. pabaigoje Persijos įlankos ir Ormūzo sąsiaurio pakrantę užėmė vahabitai. Šią teritoriją britai pradėjo vadinti Piratų krantu.

XIX a. antroje pusėje Maskatas ir Piratų krantas (vėliau vadintas Sutartiniu Omanu, o nuo 1971 m. nepriklausoma Jungtinių Arabų Emyratų valstybė) tapo D. Britanijos protektoratais.

1920 m. rugsėjo 25 d. *as Sibo* sutartimi D. Britanijos valdžia ir Maskato sultonas pripažino Omano imamato nepriklausomybę.

Išlikusi Omano tvirtovė
Po II Pasaulinio karo Omane buvo rasta didelių naftos telkinių.

1955 m. D. Britanijos ir Maskato sultono Saido ben Teimūro kariuomenės įsiveržė į Omano imamatą ir iki 1959 m. didesniąją jo dalį okupavo.

1970 m. Teimūro sūnus Kabus ben Saidas suvienijo Maskato sultonatą ir Omano imamatą ir paskelbė, kad sukuriamas Omano sultonatas. Buvo pradėti plėsti ryšiai su kitomis valstybėmis, sukurta nacionalinė vyriausybė.

Omanas nuo 1971 m. yra JTO narys.

Politinė sistema
----------------

Omano sultono rūmai Maskate
*Pagrindinis straipsnis: Omano politinė sistema*

Omane − absoliutinė monarchija.

Valstybės ir vyriausybės vadovas yra sultonas *Kabus ben Saidas* (*Qabūs bin Saīd as-Saīd*), kuris skiria ministrų kabinetą, vadinamą „Divanu".

Šiandieniniame (2007 m.) Ministrų kabinete yra ir trys moterys ministrės: švietimo, socialinių reikalų ir turizmo srityse.

Administracinis suskirstymas
----------------------------

*Pagrindinis straipsnis: Omano regionai*

Omanas suskirstytas į 4 gubernijas (*muhafazas*) ir 5 regionus (*mintagatus*). Regionai yra skirstomi į provincijas (vilajas). Omano gubernijos ir regionai yra šie:

**Gubernijos**

* Maskatas
* Musandamas
* Dofaras
* Al Buraimis

**Regionai**

* Ad Dachilija
* Al Batina
* Al Vusta
* Aš Šarkija
* Ad Dahira

Geografija
----------

Omano žemėlapis
*Pagrindinis straipsnis: Omano geografija*

Omano plotas − 309 500 km².

Išilgai Omano įlankos eina Hadžaro (*Omano*) kalnai (aukščiausias taškas − Šamo kalnas, kuris yra 3353 m aukščio).

Tarp kalnų ir Omano įlankos yra siaura *al Batinos* žemuma su oazėmis. Omano pietvakariuose plyti *Dofaro* plynaukštė.

Šalyje auga pusdykumių ir dykumų augalija (į Omano centrinę dalį įsiterpia *ar Rub al Chalijaus* dykumos rytinis pakraštys), kalnuose − savanos, lapus metantys miškai, pievos; oazėse auga datulės, kokoso palmės.

Omane vyrauja kontinentinis tropinis klimatas.

Ekonomika
---------

*Pagrindinis straipsnis: Omano ekonomika*

Omanas eksportuoja naftą, datules, žuvis, citrusus.

Omane yra maisto, cemento pramonės, vamzdžių, plastikų dirbinių gamybos įmonių.

Svarbiausias žemės ūkio augalas − datulės (derlius ~50 000 tonų per metus). Be to, auginama tabakas, liucerna, citrinmedžiai, mangamedžiai, granatmedžiai, bananai, javai. Klajokliai beduinai augina kupranugarius, avis, ožkas.

Omano pakrantėse žvejojama, renkami perlai.

Svarbiausi jūrų uostai − Maskatas ir al Matrachas. Netoli Maskato yra *as Sibo* tarptautinis oro uostas.

Gyventojai
----------

*Pagrindinis straipsnis: Omano demografija*

Omano gyventojai
Didžioji Omano gyventojų dalis yra arabai. Kaip ir kitose arabų valstybėse, čia gyvena Indijos, Pakistano ir Irano piliečių, kurių dauguma dirba nekvalifikuotą darbą. Valstybinė šalies kalba yra arabų.

Maždaug 75 % gyventojų yra musulmonai ibaditai. Tai yra daugiausiai Omane paplitusi islamo forma, atskira nuo sunizmo ir šiizmo. Likę gyventojai yra daugiausiai sunitai ir šiitai. Hinduistai, budistai, zoroastriečiai, sikhai, bahajai ir krikščionys ir kitų religijų atstovai sudaro mažiau nei 5 % šalies populiacijos. Daugelis nemusulmonų yra pilietybės neturintys imigrantai iš Pietų Azijos.

Pasak 2003 m. surašymo, 15 m. ir vyresnių žmonių raštingumas šalyje yra 81,4 % (vyrų – 86,8 %, moterų – 73,5 %). Anot 2009 m. apskaičiavimų, vidutinė numatomo gyvenimo trukmė skaičiuojant nuo gimimo Omane yra 74,16 metų (vyrų – 71,87 m. moterų – 76,55 m.). Gyventojų amžiaus struktūra:

* 0-14 metų: 42,7 %
* 15-64 metų: 54,5 %
* 65 metų ir vyresni: 2,8 % (2009 m. apsk.)

|  |
| --- |
|  **Demografinė raida tarp 1950 m. ir 2009 m.** |
| **1950 m.** | **1955 m.** | **1960 m.** | **1965 m.** | **1970 m.** | **1975 m.** | **1980 m.** |
| 489 000 | 539 000 | 599 000 | 679 000 | 779 000 | 913 000 | 1 175 000 |
| **1985 m.** | **1990 m.** | **1995 m.** | **2000 m.** | **2005 m.** | **2009 m.** | **-** |
| 1 482 000 | 1 773 000 | 2 131 000 | 2 534 000 | 3 003 000 | 3 418 000 | - |
| 

| Demografinės raidos histograma |
| --- |
| 
 |

 |

Kultūra
-------

*Pagrindinis straipsnis: Omano kultūra*

Omane yra gerai išvystyta juvelyrika. Omano juvelyrai mėgsta gaminti sidabrinius papuošalus, kurie ten labai vertinami.

Tradicinėje Omano architektūroje atsispindi gausybė persiškų ir indiškų elementų. Tarp šiuolaikinio Omano jaunimo populiarus šokis ir naujoji literatūra.

Valstybės diena minima lapkričio 18 d. Tą dieną sultonas Qaboos bin Said švenčia savo gimtadienį.

Ruwi nacionaliniame muziejuje eksponuojama daugybė Omano dailininkų, skulptorių ir kitų menininkų darbų. Tarp kitų žymesnių muziejų yra Omano istorijos muziejus ir sultono Ginklų pajėgų muziejus.

Kita informacija
----------------

* Omano ryšiai
* Omano transportas
* Omano karinės pajėgos
* Omano tarptautiniai santykiai
* Omano šventės

Nuorodos
--------

* Omano sultonatas: informacija turistams Archyvuota kopija 2009-02-28 iš Wayback Machine projekto. (anglų, arabų, prancūzų, vokiečių k.)

Šaltiniai
---------

1. 1 2
2. 1 2  [ CŽV pasaulio faktų knyga:]


|  |  |  |  |  |  |
| --- | --- | --- | --- | --- | --- |
| 

| Ž • A • RŠalių sąrašas **|** Azija |
| --- |
|  |
| 
Afganistanas | Armėnija | Azerbaidžanas | Bahreinas | Bangladešas | Brunėjus | Butanas | Egiptas | Filipinai | Gruzija | Indija | Indonezija | Iranas | Irakas | Izraelis | Japonija | Jemenas | Jordanija | Jungtiniai Arabų Emyratai | Kambodža | Kataras | Kazachija | Kinija | Kipras | Kirgizija | Kuveitas | Laosas | Libanas | Malaizija | Maldyvai | Mongolija | Mianmaras | Nepalas | Omanas | Pakistanas | Pietų Korėja | Rytų Timoras | Rusija | Saudo Arabija | Singapūras | Sirija | Šiaurės Korėja | Šri Lanka | Taivanas | Tadžikija | Tailandas | Turkija | Turkmėnija | Uzbekija | Vietnamas |
|  |
| 
**Kiti politiniai vienetai**: Abchazija | Gazos Ruožas | Honkongas | Kalnų Karabachas | Laisvasis Kašmyras | Makao | Pietų Osetija | Tamil Elamas | Turkų Kipras | Vakarų Krantas |

 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| Ž • A • RMonarchijos |
| --- |
|  |
| Absoliutinės | 
Brunėjus · Saudo Arabija · Esvatinis · Vatikanas |  |
|  |
| Konstitucinės | 
Antigva ir Barbuda · Australija · Andora · Bahamai · Bahreinas · Barbadosas · Belizas · Belgija · Butanas · Danija · Grenada · Ispanija · Jamaika · Japonija · Jordanija · Jungtinė Karalystė · Jungtiniai Arabų Emiratai · Kambodža · Kanada · Kataras · Kuveitas · Lichtenšteinas · Lesotas · Liuksemburgas · Malaizija · Monakas · Marokas · Nyderlandai · Naujoji Zelandija · Norvegija · Omanas · Papua Naujoji Gvinėja · Sent Kitsas ir Nevis · Sent Lusija · Sent Vinsentas ir Grenadinai · Saliamono salos · Švedija · Tailandas · Tonga · Tuvalu |
|  |
| Renkamos | 
Andora · Jungtiniai Arabų Emyratai · Kambodža · Kuveitas · Malaizija · Svazilandas· Vatikanas |

 |


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| Ž • A • RArabų valstybių lyga |
| --- |
|  |
| Valstybės narės | 
* Alžyras
* Bahreinas
* Džibutis
* Egiptas
* Irakas
* Jemenas
* Jordanija
* JAE
* Kataras
* Komorai
* Kuveitas
* Libanas
* Libija
* Marokas
* Mauritanija
* Omanas
* Palestina
* Saudo Arabija
* Sirija
* Somalis
* Sudanas
* Tunisas
 |  |
|  |
| Stebėtojos | 
* Armėnija
* Brazilija
* Eritrėja
* Indija
* Venesuela
 |
|  |
| Kandidatės | 
Pietų Sudanas |

 |

|  |  |
| --- | --- |
|  | **Vikiteka: Omanas** – vaizdinė ir garsinė medžiaga  |

Vikižodynas 

Laisvajame žodyne yra terminas **Omanas**